
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός διαδικασίας είσπραξης και απόδοσης στον 
ΕΛΓΑ της, υπέρ τούτου Ειδικής ασφαλιστικής ει¬ 
σφοράς, μέσω της Αγροτικής Τράπεζας Ελλάδας, 
που βαρύνει τους πωλητές παραγωγούς λαϊκών 
αγορών. 1 

Καθορισμός εξεταστέας ύλης για την προφορική και 
πρακτική εξέταση των υποψηφίων Κουρέων-Κομ- 
μωτών για την απόκτηση άδειας ασκήσεως επαγ¬ 
γέλματος. 2 

Κατ’ εξαίρεση έγκριση εφημεριών ιατρικού προσωπι¬ 
κού του Ν.Γ. Νοσοκομείου Σερρών. . . 3 

Κατ’ εξαίρεση έγκριση εφημεριών ιατρικού προσωπι¬ 
κού του Ν.Γ. Νοσοκομείου Λευκάδας. 4 

Έγκριση εφημεριών κατ’ εξαίρεση. 5 

Έγκριση εφημεριών γιατρών κατ’ εξαίρεση. 6 

Οικονομική ενίσχυση των οδηγών επιβατικών αυτοκι¬ 
νήτων δημόσιας χρήσης για τις γιορτές των Χριστου¬ 
γέννων και του νέου έτους. . . 7 

Σύσταση Συνδέσμου στο Ν. Αχαΐας με την επωνυμία 
«Παραλαδώνιος Σύνδεσμος Δάφνης». 8 

Ανάκληση της 388/1991 απόφασης του Δημοτικού 
Συμβουλίου Βέροιας για ίδρυση Νομικού Προσώπου 
του Δημοτικού Γυμναστηρίου Εληάς. 9 

Σύσταση νομικού προσώπου στο Ν. Ημαθίας με την 
επωνυμία «Σχολική Επιτροπή Δημοτικού Σχολείου 
και Νηπιαγωγείου» Κοιν. Ν. Νικομήδειας.10 

Τροποποίηση των 30071/11.4.1985 και 8697/ 
24.4.1992 αποφάσεων του Υπουργού Εσωτερικών 
και Νομάρχη Μεσσηνίας αντίστοιχα περί συστάσεως 
Δημοτικής Επιχείρησης Πολιτιστικής Ανάπτυξης 


Καλαμάτας. .11 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 99458/26.10.1992 από¬ 
φαση Υπουργών Εθν. Οικονομίας και Μεταφορών 
και Επικοινωνιών ..12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ- 

Αριθ. 40051 (1) 

Καθορισμός διαδικασίας είσπραξης και απόδοσης στον 
ΕΛΓΑ της, υπέρ τούτου Ειδικής ασφαλιστικής εισφο¬ 
ράς, μέσω της Αγροτικής Τράπεζας Ελλάδας, που βα¬ 
ρύνει τους πωλητές παραγωγούς λαϊκών αγορών. 

ΟΙ ΥΠΟΥΡΓΟΙ 
ΓΕΩΡΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τον Νόμο 1558/85 «Κυβέρνηση και Κυβερνητικά 
• Όργανα». 

2. Το άρθρο 5α του Νόμου, 1790/88 «Οργάνωση και λει¬ 
τουργία Οργανισμού Ελληνικών Γεωργικών Ασφαλίσεων 
και άλλες διατάξεις», όπως αυτό προστέθηκε με το άρθρο 
31 του Νόμου 2040/92 «Ρύθμιση θεμάτων αρμοδιότητας 
Υπ. Γεωργίας και Νομικών Προσώπων Εποτείας του και 
άλλες διατάξεις». 

3. Τις ειδικότερες διατάξεις της παραγράφου 4 περί¬ 
πτωση β' υποπερίπτωση αα' και της παραγράφου 12 του 
παραπάνω άρθρου 5α «Περί δυνατότητας καταβολής στα 
καταστήματα Αγροτικής Τράπεζας Ελλάδος και Ειδικής 
υπέρ ΕΛ.ΓΑ εισφοράς και καθορισμού της διαδικασίας εί¬ 
σπραξης και απόδοσης στον ΕΛ.ΓΑ της εισφοράς αυτής, 
μέσω των καταστημάτων της ΑΤΕ, που βαρύνει τους πω¬ 
λητές παραγωγούς λαϊκών αγορών, διαδικασία που ρυθμί¬ 
ζεται με κοινή απόφαση των Υπουργών Γεωργίας και 
Εμπορίου. 

4. Την Υ-1942/9.12.92 κοινή απόφαση του Πρωθυ¬ 
πουργού και Υπουργού Εμπορίου περί ανάθεσης αρμοδιο¬ 
τήτων στον Υφυπουργό Εμπορίου, αποφασίζουμε: 

1. Σε περίπτωση που ο παραγωγός (φυσικό ή νομικό 
πρόσωπο), ως πωλητής προϊόντων δικής του παραγωγής 
(φυτικά ή ζωικά) μέσω λαϊκών αγορών, επιθυμεί να κατα¬ 
βάλει την βαρύνουσα αυτόν ειδική υπέρ ΕΛ.ΓΑ εισφορά, 
αντί στην αρμόδια Δημόσια Οικονομική Υπηρεσία 
(Δ.Ο.Υ.), στο κατά τόπους κατάστημα της Αγροτικής Τρά¬ 
πεζας Ελλάδος, υποχρεούται να προσκομίσει στο εν λόγω 
Τράπεζικό κατάστημά το πρωτότυπο διπλότυπου σημειώ¬ 
ματος, υπόδειγμα του οποίου επισυνάπτεται και αποτελεί 
αναπόσπαστο μέρος της παρούσας. 
















ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το εν λόγω σημείωμα συμπληρώνεται και εκδίδεται 
στον ενδιαφερόμενο παραγωγό από τις αρμόδιες, κατά 
περίπτωση, Υπηρεσίες του Υπουργείου Εμπορίου, ήτοι: 

α) Από το Ταμείο Λαϊκών Αγορών (προκειμένου για λαϊ¬ 
κές αγορές Ν. Αττικής). 

β) Από τις Δ/νσεις ή Τμήματα Εμπορίου (προκειμένου 
για λαϊκές αγορές λοιπής Επικράτειας). 

3. Με την προσκόμιση του αναφερομέ'νου στην παρά¬ 
γραφο 1 σημειώματος, το κατάστημα της Αγροτικής Τρά¬ 
πεζας Ελλάδος προβαίνει στην είσπραξη του ποσού που 
αναγράφεται στο εν λόγω σημείωμα της είσπραξης αυτής 
πιστοποιουμένης με εξοφλητική απόδειξη, αντίγραφο της 
οποίας χορηγείται στον ενδιαφερόμενο παραγωγό. 

4. Η εν λόγω εξοφλητική απόδειξη, πέραν των άλλων 
στοιχείων, διαλαμβάνει: 

α) Το ονοματεπώνυμο ή την επωνυμία (φυσικό ή νομικό 
πρόσωπο) του καταβάλοντος το ποσό της, υπέρ ΕΛΓΑ, ει¬ 
σφοράς παραγωγού. 

β) Τον αριθμό του, υπέρ ΕΛΙΆ, πιστωτικού λογαρια¬ 
σμού, που τηρεί η εν λόγω Τράπεζα, στον οποίο κατατίθε¬ 
ται το εκάστοτε καταβληθέν ποσό της εισφοράς αυτής. 

5. Ο παραπάνω πιστωτικός λογαριασμός φέρει τα στοι¬ 
χεία «Α.Κ. 4232-01703002240-71» και τίθεται στην διά¬ 
θεση του ΕΛΓ Α, ως λογαριασμός απόδοσης χρηματικών 
ποσών από την εν λόγω εισφορά στον δικαιούχο ΕΛΓ Α. 

—6-Για κάθε κίνηση-του-παραπάνω“λογαρίασμού', τα κα¬ 
ταστήματα της Αγροτικής Τράπεζας Ελλάδος ενημερώ¬ 
νουν ανελλιπώς τον ΕΛΓ Α. 

7. Το σημείωμα, που αναφέρεται στην παράγραφο 1 της 
παρούσας παραμένει στο κατάστημα της εν λόγω Τράπε¬ 
ζας. 

8. Προκειμένου να κινηθεί η διαδικασία έκδοσης ή ανα¬ 
θεώρησης της παραγωγικής άδειας λαϊκών αγορών από 
τις κατά περίπτωση, Υπηρεσίες, που αναφέρονται στην 
παράγρ. 2 της παρούσας, ο ενδιαφερόμενος παραγωγός 
οφείλει απαραίτητα, να προσκομίσει και υποδείξει στις 
Υπηρεσίες αυτές την εξοφλητική απόδειξη που μνημο¬ 
νεύεται στην παράγρ. 3 της παρούσας και που του χορή¬ 
γησε το κατάστημα της Αγροτικής Τράπεζας Ελλάδος. 

9. Μετά την παραπάνω υπόδειξη η εξοφλητική από¬ 
δειξη επιστρέφεται στον παραγωγό, φωτοαντίγραφο δε 
αυτής παραμένει στο αρχείο των εν λόγω Υπηρεσιών. 

10. Η παρούσα απόφαση τίθεται σε ισχύ από την δημο¬ 
σίευσή της στην Εφημερίδα της Κυβερνήσεως. 

11. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΓΕΩΡΓΙΑΣ ΕΜΠΟΡΙΟΥ 

ΧΡ. ΚΟΣΚΙΝΑΣ ΜΙΧ. ΛΙΑΠΗΣ 


ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑ .. 

Δ/ΝΣΗ Η ΤΜΗΜΑ ΕΜΠΟΡΙΟΥ 
Η ΤΑΜΕΙΟ ΛΑΪΚΩΝ ΑΓΟΡΩΝ 

ΤΑΧ. Δ/ΝΣΗ . 

Τ.Κ.. 

ΤΗΛ. 


ΣΗΜΕΙΩΜΑ ΥΠ' ΑΡΙΘΜ. 

ΚΑΤΑΒΟΛΗΣ ΕΙΔΙΚΗΣ ΑΣΦΑΛΙΣΤΙΚΗΣ ΕΙΣΦΟΡΑΣ 
ΥΠΕΡ ΕΛ.Γ.Α. ΤΟΥ Ν. 2040/1992 

ΠΡΟΣ 

Την Αγροτική Τράπεζα Ελλάδος Α.Ε. Κατάστημα . 

Παρακαλούμε να προβείτε στην είσπραξη του ποσού 

δρχ.·■. 

(ολογράφως) . 

με πίστωση του λογ/σμού Α.Κ. 4232 01703002240-71 

του ΕΛΓ Α από τον παραγωγό κ. 

για έκδοση ή αναθεώρηση άδειας παραγωγού για λαϊκές 
αγορές. 

. .1992 

Ο Προϊστάμενος 

Αριθ. Α1/9565 (2) 

Καθορισμός εξεταστέας ύλης για την προφορική και πρα¬ 
κτική εξέταση των υποψηφίων Κουρέων-Κομμωτών 

για την απόκτηση άδειας ασκήσεως επαγγέλματος. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 64 του Ν. 1566/85 ΦΕΚ 
167/Α/85. 

2. Τις διατάξεις του άρθρου 8 του Ν. 1875/90 ΦΕΚ 21/ 
Α/90. 

3. Τις διατάξεις του Π ,Δ/τος 169/92 ΦΕΚ 78/Α/92 
«προϋποθέσεις άσκησης επαγγέλματος Κουρέα-Κομμω- 
τή-Κομμώτριας και όροι ίδρυσης και λειτουργίας των Κου- 
ρείων-Κομμωτηρίων και άλλες λεπτομέρειες». 

4. Την ανάγκη καθορισμού της εξεταστέας ύλης για την 
προφορική και πρακτική εξέταση των υποψηφίων Κουρέ¬ 
ων-Κομμωτών για την απόκτηση της άδειας ασκήσεως 
επαγγέλματος. 

5. Την αριθ. Υ. 1938/9.12.92 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοι¬ 
νωνικών Ασφαλίσεων, για τη μεταβίβαση αρμοδιοτήτων, 
αποφασίζουμε: 

1. Καθορίζουμε την εξεταστέα ύλη για την απόκτηση 
άδειας ασκήσεως επαγγέλματος του άρθρου 2 του Π.Δ. 
169/92 ώσε να μπορούν οι υποψήφιοι να ασκήσουν με 
επιτυχία το νομοθετικά κατοχυρωμένο επάγγελμα του 

Κουρέα-Κομμωτή-,τριας δεδομένου ότι θα πρέπει οι 
επαγγελματίες αυτοί να έχουν τις απραίτητες γνώσεις βιο¬ 
λογίας, δερματολογίας, προληπτικής υγιεινής, υγιεινής 
γενικά, σύγχρονης τεχνολογίας, καλαισθησίας, χρώματος 
και επαγγελματικής συμπεριφοράς, να είναι υπεύθυνοι 
και ικανοί να κόβουν μαλλιά, να κτενίζουν, να φροντίζουν 
και να βάφουν μαλλιά, να έχουν την ικανότητα να αντλούν 
σχετικές πληροφορίες από τις διεθνείς τάσεις της μόδας 
μαλλιών, καλαισθησίας και τεχνολογίας, ως ακολούθως: 

Α. ΕΠΑΓΓΕΛΜΑΤΙΚΗ ΣΥΜΠΕΡΙΦΟΡΑ: 

1) Ψυχολογία του ατόμου (γενικά), 2) Σχέση ατόμου και 
κοινωνίας, 3) Προσωπικότητα του ατόμου, 4) Κοινωνικοί 
κανόνες, 5) Επικοινωνία-διαπροσωπικές σχέσεις, 6) Κί¬ 
νητρα συμπεριφοράς, 7) Αιτίες που δημιουργούν προβλή¬ 
ματα στις ανθρώπινες σχέσεις, 8) Αιτίες που δημιουργούν 
προβλήματα στον επαγγελματικό τομέα, 9) Προσόντα του 
καλού επαγγελματία, 10) Συμπεριφορά του επαγγελματία 
ανάλογα με το φύλο, ηλικία και μόρφωση του πελάτη, 11) 
Πως αντιμετωπίζουμε τα παράπονα των πελατών, 12) Δη¬ 
μόσιες σχέσεις και 13) Υποδοχή πελατών. 

Β. ΒΙΟΛΟΓΙΑ - ΔΕΡΜΑΤΟΛΟΓΙΑ: 

1) Αισθήσεις και αισθητήρια όργανα, 2) Αμυντικοί μηχα¬ 
νισμοί του οργανισμού, 3) Φυσιολογία του δέρματος, 4) 
Κερατινοποίηση, 5) Μελανοποίηση, 6) Νόσοι των εξαρτη¬ 
μάτων του δέρματος, 7) Αλωπεκίες (γενικά) - τύποι, 8) 
Αλωπεκία εξαιτίας των φαρμάκων, 9) Νόσοι του τριχωτού 
της κεφαλής, 10) Περιποίηση της κόμης και τα προβλή¬ 
ματα εξαιτίας της, 11) Βοστρύχωση-παρενέργειες, 12) 
Τριχοβαφές- παρενέργειες και 13) Μαλλιά Και επιδράσεις 
του περιβάλλοντος. 

Γ. ΤΕΧΝΟΛΟΓΙΑ ΥΛΙΚΩΝ ΚΟΜΜΩΤΙΚΗΣ: 

1) Διαλύματα, 2) Οξειδωτικά και αναγωγικά σώματα, 3) 
Ρ.Η. ο ρόλος και η σημασία του στην κομμωτική, 4) Σα¬ 
μπουάν (κατηγορίες-χρήση-παρενέργειες), 5) Κρέμες 
μαλακτικές (χρήση-δράση), 6) Υλικά περμανάντ (χρήση— 
παρενέργειες), 7) Υλικά φιξαρίσματος και 8) Βαφές (σύ- 
σταση-δράση). 

Δ. ΥΓΙΕΙΝΗ ΚΑΙ ΑΣΦΑΛΕΙΑ - ΠΡΟΛΗΨΗ: 

1) Τι είναι υγεία-υγιεινή, σωματική υγεία, ψηχική υγεία, 
2) Κανόνες υγιεινής, 3) Ατομική και ομαδική υγιεινή και 
καθαριότητα, 4) Υγιεινή των χώρων (αποχωρητήρια κ.λπ.) 
- επίπλων - μηχανημάτων και υλικών του κομμωτηρίου, 5) 
Καθαριότητα των ενδυμάτων, 6) Αντισηψία-απολύμανση, 
7) Προστασία-περιποίηση πληγής, 8) Λιποθυμία (αίτια, 
συμπτώματα, πρώτες βοήθειες), 9) Ηλεκτροπληξία (αιτία, 
προφυλάξεις, πρώτες βοήθειες), 10) Εγκαύματα (βαθμοί 
εγκαυμάτων, πρώτες βοήθειες), 11) Τεχνική αναπνοή, 12) 
Αλλεργίες (αλλεργικό σοκ - πρώτες βοήθεις), 13) Απαι- 
τοϋμενες ιδιότητες ενός καλού απολυμαντικού και 14) 
Προφυλάξεις για την ασφάλεια της πελατίας και του προ¬ 
σωπικού των Κουρείων-Κομμωτηρίων. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 31 Δεκεμβρίου 1992 

Ο ΥΦΥΠΟΥΡΓΟΣ 

Ν. ΑΝΑΣΤΑΣΟΠΟΥΛΟΣ 


Αριθ. Δγ/40630 (3) 

Κατ’ εξαίρεση έγκριση εφημεριών ιατρικού προσωπικού 
του Ν.Γ. Νοσοκομείου Σερρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθρου 88 του Ν. 2071/92. 

β. Την παρ. 5 του άρθρου 28 του Ν. 1579/85. 

γ. Το άρθρο 17 του Ν. 1505/84 και του άρθρου 7 του Ν. 
1810/88. 

δ. Την αρ. Δγ/1000/24.2.92 απόφασή μας. 

2. Το αρ. 8364/30.7.92 έγγραφο του Ν.Γ. Νοσοκομείου 
Σερρών και την αρ. Δγ/12048/ 4.6.92 απόφασή μας. 

3. Την αρ. 647/92 απόφαση του Υπουργού Υγείας Πρό¬ 
νοιας «περί μεταβίβασης αρμοδιοτήτων στο Γ ενικό Γ ραμ- 
ματέα», αποφασίζουμε: 

1. Εγκρίνουμε επί πλέον της αρ. Δγ/1000/92 /ΦΕΚ 

139/Β/92) υπουργικής απόφασης την καταβολή αποζημί¬ 
ωσης για τις ενεργείς εφημερίες που πραγματοποίησαν οι 
Αναισθησιολόγοι γιατροί του Ν.Γ. Νοσοκομείου Σερρών 
για το διάστημα από 1.7.92 μέχρι 31.8.92 μέχρι του ποσού 
των δώδεκα εφημεριών το μήνα. ' ■, - 

2. Επίσης για το ίδιο διάστημα εγκρίνουμε τον ίδιο 
αριθμό εφημεριών στο γιατρό Παθολόγο Παν. Μακρίδη. 

Η παρούσα προκαλεί δαπάνη 104.000 δρχ. υπάρχει δε 
στον προϋπολογισμό του Ιδρύματος η σχετική πίστωση με 
κωδικό 0261. 

Κατά τα λοιπά ισχύει η Δγ/1000/92 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1992 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΠΙΕΡΡΟΥΤΣΑΚΟΣ 

- » - 

Αριθ. Δγ/41687 (4) 

Κατ’ εξαίρεση έγκριση εφημεριών ιατρικού προσωπικού 
του Ν.Γ. Νοσοκομείου Λευκάδας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθρου 88 του Ν. 2071/92. 

β. Την παρ. 5 του άρθρου 28 του Ν. 1579/85. 

γ. Το άρθρο 17 του Ν. 1505/84 και τού άρθρου 7 του Ν. 
1810/88. 

δ. Την αρ. Δγ/1000/24.2.92 απόφασή μας. 

2. Το αρ. 3575/24.8.92 έγγραφο του Ν.Γ. Νοσοκομείου 
Λευκάδας. 

3. Την αρ. 647/92 απόφαση του Υπουργού Υγείας Πρό¬ 
νοιας «περί μεταβίβασης αρμοδιοτήτων στο Γ ενικό Γ ραμ- 
ματέα», αποφασίζουμε: 

1. Εγκρίνουμε κατ’ εξαίρεση της αρ. Δγ/1000/24.2.92 
(ΦΕΚ 139/Β/92) απόφασής μας, τη καταβολή αποζημίω- 
σης για τις ενεργείς εφημερίες που πραγματοποίησαν ή 
θα πραγματοποιήσουν οι γιατροί Χειρουργοί του Ν.Γ. Νο- 

σοκομείου Λευκάδας, για το διάστημα από 1.9.92 μέχρι 
και 31.12.92, μέχρι του ποσού των ακαθαρίστων τακτικών 
αποδοχών τους. 

2. Κατά τα λοιπά εξακολουθεί να ισχύει η Δγ/1000/92 
υπουργική απόφαση. 

Η απόφαση αυτή προκαλεί δαπάνη 450.000 δρχ., υπάρ¬ 
χει δε η σχετική πίστωση στο προϋπολογισμό του Ιδρύμα¬ 
τος με ΚΑΕ 0261. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 22 Οκτωβρίου 1992 
Με εντολή Υπουργού 
Ο Γενικός Γραμματέας 
ΙΩΑΝΝΗΣ ΠΙΕΡΡΟΥΤΣΑΚΟΣ 

-♦- 

Αριθ. Δγ/43868 (5)- 

Έγκριση εφημεριών κατ’ εξαίρεση. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 67/68. 

2. Τις διατάξεις των Ν. 1397/83, του Ν. 1579/85 και Ν. 
1759/88. 

3. Τις διατάξεις του άρθρου 20 του Ν. 1963/91 και Ν. 
1.505/84-και Ν.-181 0/88γ 

4. Τις διατάξεις του Ν. 2071/92. 

5. Τις αρ. Δγ/1002/92 και Δγ/17513/92 αποφάσεις 
μας περί εφημεριών Αγροτικών γιατρών. 

6. Τοαρ. 2733/27.8.92 έγγραφο του Ν.Γ. Νοσοκομείου 
Σάμου. 

7. Την αρ. 647/92 απόφαση του Υπουργού Υγείας Πρό¬ 
νοιας και Κοινωνικών Ασφαλίσεων «περί μεταβίβασης αρ¬ 
μοδιοτήτων στο Γ. Γραμματέα του Υπουργείου», αποφα¬ 
σίζουμε: 

1. Εγκρίνουμε κατ' εξαίρεση της αρ. Δγ/1002/24.2.92 
(ΦΕΚ 139/Β/92) υπουργικής -απόφασης τη καταβολή 
αποζημίωσης για εργασία πέρα της υποχρεωτικής, για 
εφημερίες αγροτικών γιατρών που υπηρετούν στους 
Υγειονομικούς Σταθμούς (πρώην Περιφ. Ιατρεία), Καρκι- 
ναγρίου και Ραχών νήσου Ικαρίας, για τό διάστημα από 
1.8.92 μέχρι 31.12.92 για τις ημέρες Σάββατα και Κυρια¬ 
κές, με σκοπό την εξυπηρέτηση των περιοχών αυτών 
όπου επικρατούν δυσμενείς συνθήκες. 

2. Ο αριθμός των εφημεριών για τον κάθε γιατρό δεν 
μπορεί να υπερβαίνει τις οκτώ (8) κάθε μήνα, ενώ μπο¬ 
ρούν να συμμετέχουν και οπλίτες γιατροί. 

Οι εφημερίες είναι υποχρεωτικές για τους γιατρούς και 
γίνονται σε 24ωρη βάση. 

Η αποζημίωση υπολογίζεται βάσει του άρθρου 7 του Ν. 
1810/88. 

Η παρούσα προκαλεί δαπάνη 190.000 δρχ., υπάρχει δε 
η σχετική πίστωση στο προϋπολογισμό του Ιδρύματος με 
ΚΑΕ 0261. 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 22 Οκτωβρίου 1992 
Με εντολή Υπουργού 
Ο Γενικός Γραμματέας 
ΙΩΑΝΝΗΣ ΠΙΕΡΡΟΥΤΣΑΚΟΣ 
-♦- 

Αριθ. Δγ/49996 (6) 

Έγκριση εφημεριών γιατρών κατ’ εξαίρεση. 


Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 88 και άρθρου 132 του Ν. 
2071/92. 

2. Τις διατάξεις των παρ. 5 και 9 του άρθρου 28 του Ν. 
1579/85. 


3. Τα άρθρα 17 του Ν. 1505/84 και 7 του Ν. 1810/88. 

4. Την αρ. Δγ/1000/24.2.92 (ΦΕΚ 139/Β/92) Υπουρ¬ 
γική απόφαση. 

5. Το αρ. 14423/28.8.92 έγγραφο του Π.Γ. Νοσοκο¬ 
μείου Αθηνών «Ιπποκράτειο». 


6. Την _αρ—647/92-απόφαση-του Υπουργού Υγείας, 
Πρόνοιας και Κοιν. Ασφαλίσεων «περί μεταβίβασης αρμο¬ 
διοτήτων στο Γ εν. Γ ραμματέα», αποφασίζουμε: 


1. Εγκρίνουμε επί πλέον της αρ. Δγ/1000/24.2.92 
Υπουργικής απόφασης την καταβολή αποζημίωσης στους 
γιατρούς της Μ.Ε. θεραπείας του Ιπποκράτειου Νοσοκο¬ 
μείου ως εξής: 

α. Κακούρη Αλεξάνδρα υπέρβαση δύο εφημεριών. 


β. Μωραϊτίδης Δ. 
γ. Πανέτσος Γ. 
δ. Κετίκογλου I. 
ε. Χούντα Α. 
ζ. Δημοπούλου Μ. 
η. Χατζηδάκη Αικ. 


μίας εφημερίας, 
δύο εφημεριών, 
δύο εφημεριών, 
μίας εφημερίας, 
μίας εφημερίας, 
μίας εφημερίας. 


Η παρούσα έγκριση αφορά στο χρονικό διάστημα από 
1.9.92 μέχρι 31.12.92 η δε καταβολή αποζημίωσης σε κα¬ 
μία περίπτωση δεν μπορεί να υπερβαίνει τα όρια του άρ¬ 
θρου 104 του Συντάγματος. 


Η παρούσα απόφαση προκαλεί δαπάνη 405.930 δρχ. σε 
βάρος του προϋπολογισμού του Νοσοκομείου στον ΚΑΕ 


0261. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 22 Οκτωβρίου 1992 
Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΠΙΕΡΡΟΥΤΣΑΚΟΣ 

Αριθ. 46549/1178 (7) 

Οικονομική ενίσχυση των οδηγών επιβατικών αυτοκινήτων 

δημόσιας χρήσης για τις γιορτές των Χριστουγέννων 

και του νέου έτους. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 33 παράγραφος 1 του Ν.Δ./τος 3334/ 
1955, τα άρθρα 15 των Π.Δ/των 243/1987 και 244/1978 
(ΦΕΚ 104/Α724.6.1987), το άρθρο 8 του ΑΝ 4/1967 και 
αποσκοπούντες στην οικονομική ενίσχυση των οδηγών 
των επιβατικών αυτοκινήτων με ή χωρίς μετρητή κατά τις 
γιορτές των Χριστουγέννων και του νέου έτους. 

2. Το άρθρο 29Α του Ν. 1558/1985 «Κυβέρνηση και 
Κυβερνητικά Όργανα» (Α’ 137) όπως προστέθηκε το άρ¬ 
θρο τούτο με το άρθρο 27 του Ν. 2081/1992 (Α7154), 
αποφασίζουμε: 

Όπως για το χρονικό διάστημα από 19 Δεκεμβρίου 
1992 μέχρι και 8 Ιανουάριου 1993 σε κάθε περίπτωση μί¬ 
σθωσης επιβατικού αυτοκινήτου δημόσιας χρήσης με ή 
χωρίς μετρητή σε ολόκληρη τη χώρα, καταβάλλεται από το 
μισθωτή στον οδηγό του αυτοκινήτου για κάθε μίσθωση 
ποσό εκατό (100) δραχμών παραπάνω από ότι γράφει ο 
μετρητής ή για κάθε διαδρομή του αυτοκινήτου κατά περί¬ 
πτωση. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

« Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1992 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
-♦- 

Αριθ. Α.30974 (8) 

Σύσταση Συνδέσμου στο Ν. Αχαΐας με την επωνυμία «Πα- 
ραλαδώνιος Σύνδεσμος Δάφνης». 

ΟΙ ΝΟΜΑΡΧΕΣ ΑΧΑΪΑΣ ΚΑΙ ΑΡΚΑΔΙΑΣ 

Έχοντας υπόψη: 

1. Τις νόμιμες αποφάσεις των ΟΤΑ Νομού Αχαΐας, Δή¬ 
μου Δάφνης αριθ. 113/91 και 113/92 και των Κοινοτήτων 
Αγριδίου αριθ. 9 και 24/92 Αροάνιας αριθ. 64/91 και 30/ 
92, Σκοτάνης αριθ. 1 και 9/92, Φιλιών αριθ. 52/91 και 
21/92 και Χόβολης αριθ. 35/92 περί συστάσεως Συνδέ¬ 
σμου με την επωνυμία «Παραλαδώνιος Σύνδεσμος Δάφ¬ 
νης», για την εκτέλεση των αναφερομένων σε αυτές έρ¬ 
γων. 

2. Τις νόμιμες αποφάσεις των ΟΤΑ Νομού Αρκαδίας, 
Κοινοτήτων Βάχλιας αριθ. 50/91 και 25/92 Πουρναριάς 
αριθ. 75/91 και 38/92 και Ξηροκαρυταίνης αριθ. 3/92 
περί συστάσεως Συνδέσμου με την επωνυμία «Παραλα¬ 
δώνιος Σύνδεσμος Δάφνης» για την εκτέλεση των αναφε¬ 
ρομένων σε αυτές έργων. 

3. Τις διατάξεις του άρθρου 190 του ΔΚΚ (Π.Δ/γμα 
323/89), αποφασίζουμε: 

Συσταίνουμε Σύνδεσμο με την επωνυμία «Παραλαδώ¬ 
νιος Σύνδεσμος Δάφνης» που περιλαμβάνει τους παρα¬ 


κάτω ΟΤΑ: 

Νομού Αχαΐας: 1) Δήμο Δάφνης, 2) Κοινότητα Αγριδίου, 
3) Κοινότητα Αροανίας, 4) Κοινότητα Σκοτάνης, 5) Κοινό¬ 
τητα Φιλίων και 6) Κοινότητα Χόβολης. 

Νομού Αρκαδίας: 1) Κοινότητα Βλάχιας, 2) Κοινότητα 
Πουρναριάς και 3) Κοινότητα Ξηροκαρυταίνης. 

Σκοπός του Συνδέσμου σύμφωνα με το περιεχόμενο 
των προαναφερομένων αποφάσεων των οικείων συμβου¬ 
λίων είναι: 

1. Η συλλογή, μεταφορά, διάθεση και επεξεργασία των 
απορριμμάτων της περιοχής, καθώς και η μελέτη, κατα¬ 
σκευή, διαχείριση και συντήρηση συστημάτων ύδρευσης 
και αποχέτευσης που αναθέτουν οι Κοινότητες στο Σύν¬ 
δεσμο. 

2. Η Τουριστική αξιοποίηση της Λίμνης του Λάδωνος. 

3. Η εκπόνηση του τοπικού αναπτυξιακού προγράμμα¬ 
τος χωροταξικού σχεδίου και πολεοδομικών σχεδίων για 
τους οικισμούς και τις περιοχές. 

4. Η υποβοήθηση των Κοινοτήτων του Συνδέσμου στην 
καταγραφή και ιεράρχηση των αναγκών, στην αξιολόγηση 
των αναγκαίων έργων τεχνικής υποδομής και κοινωνικού 
εξοπλισμού και στον προγραμματισμό υλοποίησής τους. 

5. Η μελέτη, κατασκευή, διαχείριση και συντήρηση των 
έργων τεχνικής υποδομής ή κοινωνικού εξοπλισμού των 
κοινοτήτων που αναθέτουν οι κοινότητες στον Σύνδεσμο 
με χρηματοδότησή τους από τα έσοδά τους ή από πιστώ¬ 
σεις του προγράμματος Δημοσίων Επενδύσεων, καθώς 
και διακοινοτικών έργων τεχνικής υποδομής ή κοινωνικού 
εξοπλισμού. 

6. Η κατάρτιση προγραμμάτων για την αξιοποίηση των 
τοπικών πλουτοπαραγωγικών πόρων και την ανάπτυξη των 
τοπικών παραγωγικών δυνάμεων. 

7. Η προετοιμασία του φυσικού και δομημένου περιβάλ¬ 
λοντος, η αντιπυρική προστασία.και η μέριμνα για την δια¬ 
τήρηση και αξιοποίηση των πολιτιστικών παραδόσεων της 
περιοχής. 

8. Η ενημέρωση και επιμόρφωση των κατοίκων της πε¬ 
ριοχής με στόχο την διεύρυνση της συμμετοχής τους στην 
ανάπτυξη του τόπου τους. 

Ιδιαίτερα στους σκοπούς του Συνδέσμου περιλαμβάνο¬ 
νται: 

1 Η έρευνα για το Εργατικό Δυναμικό και την Αγορά Ερ¬ 
γασίας της περιοχής καθώς και η εκπόνηση μελέτης των 
κοινωνικών-οικονομικών περιβαλλοντικών επιπτώσεων. 

2. Η κατάρτιση προγραμμάτων οικιστικής και τουριστι¬ 
κής ανάπτυξης. 

3. Η κατάρτιση προγραμμάτων για την αξιοποίηση των 
αναπτυξιακών δυνατοτήτων. 

4. Η ανάληψη πρωτοβουλιών για την ίδρυση Διαδημοτι¬ 
κών και μικτών επιχειρήσεων που θα υλοποιήσουν και δια¬ 
χειριστούν τα παραπάνω προγράμματα. 

5. Η προμήθεια και διαχείριση συγκοινωνιακών μέσων 
για την εξυπηρέτηση των κατοίκων της περιοχής. 

6. Η συντήρηση των σχολικών κτιρίων και η μελέτη κα¬ 
τασκευής, διαχείρισης και συντήρησης αθλητικών εγκατα¬ 
στάσεων και χώρων κοινωνικοπολιτιστικών λειτουργιών 
διακοινοτικής σημασίας. 

Για την προώθηση των σκοπών του ο Σύνδεσμος δη¬ 
μιουργεί υπηρεσία με το απαραίτητο επιστημονικό, διοι¬ 
κητικό και τεχνικό προσωπικό, προμηθεύεται μηχανήματα 
και τεχνικό εξοπλισμό και γενικά αποκτά το απαραίτητο 

ανθρώπινο δυναμικό και την αναγκαία υλικοτεχνική υπο¬ 
δομή. 

Επίσης συνεργάζεται με τους συνεταιρισμούς, τους 
συλλόγους και τους άλλους κοινωνικούς φορείς της πε¬ 
ριοχής, καθώς και με τους φορείς της Τοπικής Αυτοδιοί¬ 
κησης ή του Δημοσίου Τομέα που ενδιαφέρεται για την 
περιοχή. 

Β) Χρονική διάρκεια του Συνδέσμου σαράντα (40) χρό¬ 
νια. 

Γ) Έδρα του Συνδέσμου ορίζεται ο Δήμος Δάφνης Ν. 
Αχαΐας. 

Δ) Έσοδα του Συνδέσμου είναι: 

α) Οι ετήσιες εισφορές των μελών που ορίζονται σε πο¬ 
σοστό 1% των τακτικών εσόδων του προηγούμενου 
έτους. 

β) Πρόσοδοι από την περιουσία του Συνδέσμου. 

γ) Πρόσοδοι από φόρους, τέλη και δικαιώματα που επι¬ 
βάλλονται υπέρ του Συνδέσμου. 

δ) Δωρεές, επιχορηγήσεις και εισφορές από το Δημόσιο 
ή άλλα Νομικά ή Φυσικά πρόσωπα. 

7. Κάλυψη δαπάνης: 1) από τις διατάξεις της παρούσας 
απόφασης προκαλείται δαπάνη σε βάρος των προϋπολο¬ 
γισμών των Ο.Τ.Α. που μετέχουν στον Σύνδεσμο σε ποσο¬ 
στό 1 % των τακτικών εσόδων του προηγουμένου έτους 
και θα βαρύνει τους εκάστοτε προϋπολογισμούς αυτών 
από το έτος 1993 και συγκεκριμένα τον Κ.Α. 211.1 

Η παρούσα απόφαση να δημοσιευθεί στην Εφημερίδα 
της-Κυβέρνησης: 

Πάτρα, 2Θ Νοεμβρίου 1992 
Οι Νομάρχες 

Αχαΐας Αρκαδίας 

ΝΙΚΟΣ ΤΑΓΑΡΗΣ ΓΡ. ΑΠΟΣΤΟΛΑΚΟΣ 

-4τ- 

Αριθ. 17011 (9) 

Ανάκληση της 388/1991 απόφασης του Δημοτικού Συμ¬ 
βουλίου Βέροιας για ίδρυση Νομικού Προσώπου του 

Δημοτικού Γυμναστηρίου Εληάς. 

Η ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89) «Δημοτικός και Κοινοτικός Κώδικας». 

2. Την αριθ. 350/25.8.1992 απόφαση του Δημοτικού 
Συμβουλίου Βέρς ας με την οποία ανακαλείται η αριθ. 
388/1991 όμοιά του «περί συστάσεως Δημοτικού Νομι¬ 
κού Προσώπου με την επωνυμία «Δημοτικό Γυμναστήριο 
Εληάς». 

3. Το αριθ. 43165/17.11.1992 έγγραφο του Εθνικού 
Τυπογραφείου με το οποίο ζητείται η συμπλήρωση της 
απόφασης αυτής σύμφωνα με τις διατάξεις του άρθρου 27 
του Ν. 2081/1992 (ΦΕΚ 154/Α/10.9.1992), αποφασί¬ 
ζουμε: 

Νομιμοποιούμε την αριθ. 350/25.8.1992 απόφαση του 
Δημοτικού Συμβουλίου Βέροιας, με την οποία ανακαλείται 
η αριθ. 388/2.9.1991 όμοιά του «περί συστάσεως Δημοτι¬ 
κού Νομικού Προσώπου με το όνομα «Δημοτικό Γ υμνα¬ 


στήριο Εληάς» που νομιμοποιήθηκε με την αριθ. 14823/ 
21.10.1991 απόφαση της Νομάρχου Ημαθίας και δημο- 
σιεύθηκε στο 955/20.11.1991 ΦΕΚ τεύχος Β', δεδομέ¬ 
νου ότι για το ίδιο γυμναστήριο υπήρχε Πράξη ίδρυσης Νο¬ 
μικού Προσώπου (αριθ. Φ.052-2/38/8502/1971 από¬ 
φαση Γ.Γ. Αθλητισμού) και λειτουργούσε ως Νομικό Πρό¬ 
σωπο Δημοσίου Δικαίου σύμφωνα με τις διατάξεις του 
Ν.Δ. 650/1970 σε Δημοτικό Χώρο που είχε διατεθεί με 
την αριθ. 85/1960 απόφαση του Δ.Σ. Βέροιας (ΦΕΚ 415/ 
3.6.1971 τεύχ. Β'). 

Με την παρούσα ανακαλείται η αριθ. 14823/ 
21.10.1991 απόφασή μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του νομικού προ¬ 
σώπου «Δημοτικό Γυμναστήριο Εληάς». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βέροια, 18 Δεκεμβρίου 1992 
Η Νομάρχης 
ΕΛΙΣΑΒΕΤ ΜΠΟΥΚΑ 

-♦- 

Αριθ. 10209/91 (10) 

Σύσταση νομικού προσώπου στο Ν. Ημαθίας με την επω¬ 
νυμία «Σχολική Επιτροπή Δημοτικού Σχολείου και Νη¬ 
πιαγωγείου» Κοιν. Ν. Νικομήδειας. 

Η ΝΟΜΑΡΧΗΣ ΗΜΑΘΙΑΣ 

Έχοντας-υπόψη;- 

1. Τις διατάξεις του άρθρου 187 του Δ.Κ.Κ. (Π.Δ. 323/ 
1989) «Κωδικοποίηση του Δημοτικού και Κοινοτικού Κώ¬ 
δικα». 

2. Τις διατάξεις του άρθρου 5 του Ν. 1894/90. 

3. Την αριθ. 47/1991 απόφαση του Κοινοτικού Συμβου¬ 
λίου Ν. Νικομήδειας. 

4. Τις διατάξεις του άρθρ. 27 του Ν. 2081/1992 (ΦΕΚ 
154/Α710.9.92) με το οποίο προστέθηκε άρθρο 29Α στο 
Ν. 1558/1985, αποφασίζουμε: 

1. Νομιμοποιούμε την αριθ. 47/1991 απόφαση του Κοι¬ 
νοτικού Συμβουλίου Ν. Νικομήδειας με την οποία: 

1. Συνιστάται στην Κοινότητα Ν. Νικομήδειας του Νο¬ 
μού Ημαθίας ίδιο Ν.Π. με την επωνυμία «Σχολική Επιτροπή 
Δημοτικού Σχολείου και Νηπιαγωγείου». 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β. Η εκτέλεση μικρών έργων για επισκευή καί συντή¬ 
ρηση των διδακτηρίων. 

γ. Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ. Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 

τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο με την επωνυμία Σχολική Επι¬ 
τροπή διοικείται από 7/μελές Διοικητικό Συμβούλιο απο- 
τελούμενο από: 

α. Τον εκάστοτε Πρόεδρο Κοιν/τας. 

β. Τους εκάστοτε Δ/ντές του Δημοτικού Σχολείου και 
Νηπιαγωγείου. 

γ. Εκπρόσωπο του Συλλόγου Γονέων και Κηδεμόνων 
του Δημ. Σχολείου Ν. Νικομήδειας. 

δ. Τρεις Κοιν/κούς Συμβούλους ως μέλη. 

4. Η θητεία των μελών του Διοικητικού Συμβουλίου ακο¬ 
λουθεί την Κοιν/κή περίοδο. 

5. Το Διοικητικό Συμβούλιο εκλέγει Αντιπρόεδρο και 
Γραμματέα αυτού. 

6. Πόροι του Ν.Π. αυτού είναι: 

α. Η μηνιαία εισφορά της Κοιν/τας εκ 12% επί του 1 /3 
της τακτικής επιχορήγησης, όπως προβλέπεται από τις 
διατάξεις του ισχύοντος άρθρου 25 του Ν. 1828/89 ανα¬ 
λογικά σύμφωνα με τον αριθμό μαθητών αφού υφίσταται 
και δεύτερο Νομικό Πρόσωπο ή σύμφωνα με την εκάστοτε 
νομοθεσία. 

Γίνεται μνεία ότι ανάλογη εισφορά θα έχουν και οι ΟΤΑ 
και οι όμορες Κοιν/τες των οποίων μαθητές φοιτούν σε 
Σχολικές Μονάδες της Κοιν/τάς μας και σύμφωνα με τις 
κείμενες διατάξεις (παρ. 3 άρθρ. 25 του Ν. 1828/89) ή τα¬ 
κτική επιχορήγηση πραγματοποιείται - υπολογίζεται επί 
του πληθυσμιακού δεδομένου απογραφών. 

β. Η ετήσια επιχορήγηση του Κράτους. 

γ. Οι προαιρετικές επιχορηγήσεις του ΟΤΑ της έδρας 
και των ομόρων Κοινοτήτων δεδομένου ότι το ποσοστό 
12% θεωρείται υποχρεωτικό. 

δ. Κάθε είδους εισφορές, δωρεές, κληρονομιές, κλη¬ 
ροδοσίες κ.λπ. 

ε. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

η. Πρόσοδοι από την περιουσία (κινητή - ακίνητη). 

7. Το Ν.Π. εκπροσωπείται στα Δικαστήρια και σε κάθε 
Δημόσια Αρχή ως και σε τράπεζες ΝΠΔΔ και ΝΠΙΔ από τον 
Πρόεδρο και όταν αυτός κωλύεται από τον Αντιπρόεδρο ή 
τον ορισθέντα με απόφαση του Διοικητικού Συμβου¬ 
λίου. 

8. Κάλυψη δαπάνης. Από τις διατάξεις αυτής της από¬ 
φασης προκαλείται δαπάνη σε βάρος του προϋ/σμού της 
Κοιν/τας Ν. Νικομήδειας, το ύψος της οποίας δεν μπορεί 
να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βέροια, 7 Οκτωβρίου 1992 

Η Νομάρχης κ.α.α. 

ΚΩΝ/ΝΟΣ ΚΑΡΑΚΩΤΣΙΟΣ 


Αριθ. ΕΣ 18793 (11) 

Τ ροποποίηση των 30071/11.4.1985 και 8697/24.4.1992 

αποφάσεων του Υπουργού Εσωτερικών και Νομάρχη 

Μεσσηνίας αντίστοιχα περί συστάσεως Δημοτικής Επι¬ 
χείρησης Πολιτιστικής Ανάπτυξης Καλαμάτας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις του άρθρου 260, παρ. 3, του Π.Δ/τος 
323/1989 Κωδικοποίηση σε ενιαίο κείμενο νόμου με τί¬ 
τλο «Δημοτικός και Κοινοτικός Κώδικας» των ισχυουσών 
διατάξεων του δημοτικού και κοινοτικού κώδικα, όπως 
τροποποιήθηκαν και συμπληρώθηκαν. 

2. Την απόφαση του Υπουργού Εσωτερικών 25027/ 
9.4.1984, που δημοσιεύθηκε στο 244/19.4.1984, που 
δημοσιεύθηκε στο 244/19.4.1984 ΦΕΚ τ. Β'. 

3. Την απόφαση του Δημοτικού Συμβουλίου Καλαμάτας 
αριθ. 252/92, με την οποία τροποποιεί την αριθ. 77/1985 
απόφαση του Δημοτικού Συμβουλίου «περί συστάσεως 
της Δημοτικής Επιχείρησης Πολιτιστικής Ανάπτυξης Κα¬ 
λαμάτας» ως προς το άρθρο 6 αυτής όπως αυτή τροποποι¬ 
ήθηκε με την αριθ. 145/1991 όμοια και 

4. Το Π.Δ/γμα 250/1989, που δημοσιεύθηκε στο 
118Α710.5.1989 ΦΕΚ «Μεταβίβαση αρμοδιοτήτων του 
Υπουργού Εσωτερικών στους Νομάρχες», αποφασί¬ 
ζουμε: 

Τροποποιούμε τις αριθ. 30071/11.4.1985 και 8697/ 

24.4.1991 αποφάσεις του Υπουργού Εσωτερικών και Νο¬ 
μάρχη Μεσσηνίας αντίστοιχα περί συστάσεως Δημοτικής 
Επιχείρησης Πολιτιστικής Ανάπτυξης Καλαμάτας ως προς 
την παρ. 6 και προσθέτουμε τα παρακάτω περιουσιακά 
στοιχεία που διαθέτει ο Δήμος Καλαμάτας στην επιχεί¬ 
ρηση όπως αυτά αποτιμήθηκαν, σύμφωνα με τις διατάξεις 
του άρθρου 9, του Ν. 2190/20. 

Α. Διακόσια εξήντα ένα (261) έργα τέχνης αποκτηθέντα 
με δωρεά από διαφόρους καλλιτέχνες συνολικής αξίας 
δρχ. (21.507.000), όπως αυτά εμφαίνηνται στην αναλυ¬ 
τική κατάσταση Νο 1 που αποτελεί αναπόσπαστο μέρος 
έως από 14.6.1991 εκθέσεως εκτιμήσεως της επιτροπής 
του άρθρου 9 του Ν. 2190/20. 

Β. Εξοπλισμός και μηχανήματα του τομέα Εικαστικών 
και του Αναψυκτηρίου, αποκτηθέντα με αγορά από τον 
Δήμο Καλαμάτας το έτος 1985, αρχικής αξίας δρχ. 
(6.094.892) όπως αυτά εμφαίνηνται στην αναλυτική κατά¬ 
σταση Νο 2, που αποτελεί αναπόσπαστο μέρος της από 

14.6.1991 εκθέσεως εκτιμήσεως της επιτροπής του άρ¬ 
θρου 9 του Ν. 2190/20. 

Γ. Εκτάσεις, εγκαταστάσεις και κτίσματα που παραχω- 
ρήθηκαν κατά χρήση από τον Δήμο Καλαμάτας στην επι¬ 
χείρηση, μέχρι το τέλος του έτους 2084 ευρισκόμενα στο 
Ανατολικό και Δυτικό Κέντρο της Καλαμάτας και είναι τα 
εξής: 

ΑΝΑΤΟΛΙΚΟ ΚΕΝΤΡΟ 

α. Τις εγκαταστάσεις του Κέντρου Αθλητικών και Πολυ- 
τιστικών εκδηλώσεων (Τέντας) μετά των βοηθητικών χώ¬ 
ρων καθώς και της γης την οποία όλα τα πιο πάνω καλύ¬ 
πτουν αξίας (της εισφοράς τους κατά χρήση) δρχ. 
(282.640.000). 

β. Δύο (2) γήπεδα μπάσκετ δύο (2) γήπεδα βόλεϋ, τρία 
(3) γήπεδα τέννις και ένα (1) γήπεδο ποδοσφαίρου, αξίας 

(της εισφοράς τους κατά χρήση) δρχ. (362.284.000), εμ- 
βαδού 11.253 γπ 2 . 

γ. Δύο (2) προκατασκευασμένες μονάδες εμβαδού 50 
γπ 2 η κάθε μία, με αριθμούς 25 και 26 ευρισκόμενος δίπλα 
στο γήπεδο ποδοσφαίρου για αποδυτήρια, αξίας (της ει¬ 
σφοράς τους κατά χρήση) δρχ.(10.000.000). 

δ. Τέσσερις (4) προκατασκευασμένες μονάδες 50 γπ 2 η 
κάθε μία με αριθμούς 27 και 28 ευρισκόμενες στην πλα¬ 
τεία Φοίνικα δυτικά της Τέντας, αξίας (της εισφοράς τους 
κατά χρήση) δρχ. (20.000.000). 

ε. Δύο (2) προκατασκευασμένες μονάδες 50 γπ 2 η κάθε 
μία με αριθμό 31 ευρισκόμενες στην πλατεία ΚΙ (νότιο 
τμήμα ανατολικού Κέντρου) αξίας (της εισφοράς τους 
κατά χρήση) δρχ. (10.400.000). 

ΔΥΤΙΚΟ ΚΕΝΤΡΟ 

α. Ένα (1) γήπεδο μπάσκετ, εμβαδού 411,2 πί 2 αξίας 
(της εισφοράς του κατά χρήση) δρχ. (11.024.000). 

β. Ένα (1) γήπεδο βόλλευ, εμβαδού 252 ιπ 2 αξίας (της 
εισφοράς του κατά χρήση) δρχ. (7.040.000). 

γ. Δύο (2) προκατασκευασμένες μονάδος, 50τη 2 η κάθε 
μία με αριθ. 50 και 51 ευρισκόμενες μεταξύ I. Μ. Αγίας 
Τριάδος και των γηπέδων μπάσκετ και βόλλευ, αξίας (της 
εισφοράς τους κατά χρήση) δρχ. (10.000.000). 

δ. Δύο (2) προκατασκευασμένες μονάδες 50 γπ 2 η κάθε 
μία με αριθ. 52 και 53, ευρισκόμενες μεταξύ του γηπέδου 
βόλλευ και των Ο.Τ. 842 αξίας (της εισφοράς τους κατά 
χρήση) δρχ. (9.600.000). 

ε. Μια (1) προκατασκευασμένη μονάδα συνολικού εμ¬ 
βαδού 200 πί 2 με αριθ. 56 ευρισκόμενη μεταξύ των γηπέ- 
δων_μπάσκετ_καΐ-βόλεϋ-και-των-τεσσάρων-παραχωρηθέ- 


ντων μονάδων (αρ. 50,51,52,53), αξίας (της εισφοράς της 
κατά χρήση) δρχ. (27.200.000). 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Καλα¬ 
μάτας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 16 Δεκεμβρίου 1992 
Ο Νομάρχης 

ΕΛΕΥΘ. ΤΡΙΑΝΤΑΦΥΛΛΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην 99458/26.10.1992 απόφαση των Υπουργών 
Εθνικής Οικονομίας και Μεταφορών και Επικοινωνιών 
«τέλη έκδοσης αναλυτικών λογαριασμών συνδρομητών 
ΗΕΙ_Ι_Α5 - ΡΑΟ» που δημοσιεύθηκε στο ΦΕΚ 668/Β/ 
12.11.1992 γίνονται οι παρακάτω διορθώσεις σφαλμά¬ 
των: 

1. Στη σελίδα 6216, στήλη 2α στίχο 11, στο τέλος του 
στίχου, προστίθενται οι λέξεις «όπως ισχύει». 

2. Στη σελίδα 6216, στήλη 2α, στίχο 29, διορθώνεται 
από το εσφαλμένο «σε μαγνητικό μέσο (δισκέττα) έκδοση 
2500 δρχ.» στο ορθό «σε μαγνητικό μέσο (δισκέττα) ανά 
έκδοση 2500 δρχ.». 

(Από"το" Υπουργείο - Μεταφορών και Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ^, 



